open-index/open-wikipedia-markdown huggingface dataset:
Maqsud Məmmədov (aktyor)

**Maqsud Fazil oğlu Məmmədov** () — aktyor, Azərbaycanın əməkdar artisti (2018).

## Həyatı
Maqsud Məmmədov 1969-cu ildə anadan olub. Maqsud Məmmədov Azərbaycan Dövlət İncəsənət İnstitutunun dram-kino aktyoru fakültəsini 1995-ci ildə bitirib.

1994-cü ildən S. Vurğun adına Rus Dram Teatrının aktyorudur. Teatrda işlədiyi müddətdə bir çox rollar oynamışdır. Onun yaratdığı: Aqent ("Vid s mosta" A. Miller), Mahmud ("Ray v şalaşe" K. Aslanov), Aktyor ("Salam, mən sizin dayınızam" Elçin), Doristeo ("Xitroumnaya vlüblyonnaya" L. de Veqa), Reks ("Nedosyaqayemaya" S. Moem), Tomas Mor ("Kral oyunları" Q. Qorin), Celme ("Çingizxanın sirri" M. Şaxanov), Şoklü Məlik ("Burla xatun" N. Xəzri), Kazımbəyov ("Neft bumu" R. İbrahimbəyov), Jon Vallone ("Daha bir Cekson" X. Berqer), Qersoq Albanski ("Kral Lir", U. Şekspir), Şapur ("Fərhad və Şirin" S. Vurğun) kimi obrazları aktyorun rəngarəng yaradıcılıq palitrasının nümunələrindəndir.

## Mükafatları
27 may 2018-ci ildə Azərbaycanın əməkdar artisti fəxri adına layiq görülmüşdür.

27 iyun 2013-cu ildə "Fəxri Mədəniyyət İşçisi" döş nişanina layiq görülmüşdür.

10 may 2019-cu ildə, 7 may 2020-ci ildə və 7 may 2021-ci ildə Prezident Mükafatına layiq görülmüşdür.

## Filmoqrafiya
# Atama deyərəm (film, 2006)
# Azərbaycan xanlıqları. Naxçıvan və İrəvan xanlıqları. 5-ci film (film, 2003)
# Bir anın həqiqəti (film, 2003)
# Çətin yol (film, 2006)
# Ci-Mi (film, 2008)
# Əlamət (film, 2006)
# Əziz dost (film, 2006)
# Hesab (film, 2006)
# Məhkumlar (film, 2006)
# Məzə (film, 2006)
# Milçək (film, 2006)
# Nə gözəldir bu dünya... (film, 1999)
# Nümunəvi şagird (film, 2006)
# Peşə (film, 2006)
# Rüşvət (film, 2006)
# Seçilən (film, 2008)
# Vərdiş (film, 2006)
# Qırmızı bağ (film, 2016)

## İstinadlar

## Xarici keçidlər
* Rus Dram Teatrında "Blisslər ailəsi" eksentrik komediyasının premyerası olub 
* “Məhəbbətlə zarafat olmaz” YARAT səhnəsində
Nazim Bəykişiyev

**Nazim Zöhrab oğlu Bəykişiyev** () — Azərbaycan Respublikasının xalq rəssamı (2006), teatr və kino rəssamı.

## Həyatı

Nazim Bəykişiyev Əzim Əzimzadə adına Rəssamlıq Məktəbinin rəngkarlıq fakültəsini bitirdikdən sonra Bakı Dövlət Şəkil Qalereyasında işləmişdir.

1970-1975-ci illərdə Moskvada Dövlət Teatr Sənəti İnstitutunun teatr rəssamı fakültəsinə daxil olaraq SSRİ xalq artisti Sergey Obraztsovun sinifində təhsil almışdır. Həmin təhsil ocağını bitirdikdən sonra Orconikidze şəhərinin Kukla Teatrında və Rus Dram Teatrında quruluşçu rəssam vəzifəsində işləmişdir. Sonralar H.Ərəblinski adına Sumqayıt Dövlət Musiqili Dram Teatrında, Azərbaycan Dövlət Musiqili Komediya Teatrında, Azərbaycan Dövlət Gənclər Teatrında quruluşçu rəssam və baş rəssam vəzifələrində çalışmışdır.

2001-ci ildən Azərbaycan Dövlət Akademik Milli Dram Teatrının baş rəssamıdır. Burada o, Hüseyn Cavidin "İblis" və "Afət", R.Əlizadənin "Günah", Mirzə Fətəli Axundovun "Lənkəran xanının vəziri", Vaqif Səmədoğlunun "Yayda qartopu oyunu", Vilyam Şekspirin "Hamlet", Elçinin "Qatil", O.İoselianinin "Kaş araba aşmayaydı" kimi səhnə əsərlərinə bədii tərtibat vermişdir.

8 sentyabr 2025-ci ildə 77 yaşında ağciyər xərçəngindən vəfat etmişdir.

## Mükafatları
* Azərbaycan SSR dövlət mükafatı — 1984
* "Azərbaycan Respublikasının əməkdar rəssamı" fəxri adı — 30 may 2002
* "Azərbaycan Respublikasının xalq rəssamı" fəxri adı — 29 dekabr 2006

## İstinadlar

## Filmoqrafiya
#Günaydın, mələyim! (film, 2008)
Sərdar Rüstəmov

**Sərdar Mənsur oğlu Rüstəmov** () — azərbaycanlı aktyor.

## Həyatı
Sərdar Rüstəmov 2002-ci ildə Azərbaycan Dövlət Mədəniyyət və İncəsənət Universiteti Dram və kino aktyorluğu fakültəsini bitirib. Tələbə vaxtlarından Akademik Milli Dram teatrının tamaşalarında kütləvi səhnələrdə çıxış edib. 1999-cu ildə teatrın aktyor truppasına götürülüb, bu teatrın səhnəsində çox sayda tamaşada rol alıb. S. Rüstəmov bir neçə bədii filmə çəkilib.

## Əsas rolları
# Aydın (C. Cabbarlı) — mədənçi
# Lənkəran xanının vəziri (M. F. Axundov) — şikayətçi
# Dar ağacı (B. Vahabzadə) — Rəhman
# Hamlet (V. Şekspir) — çapar; aktyor; Korneli
# Kəllə (J. Molyer) — təlimçi
# Hərənin öz payı (X. Qoca) — 1-ci oğlan
# Skapenin kələkləri (J. Molyer) — Leandr
# Brüsseldən məktublar (H. Həsənov) — qəzet satan
# İkinci səs (B. Vahabzadə) — elmi işçi
# Ölüləri qəbristanlıqda basdırın (İ. Şıxlı) — milis
# Eloğlu (A. Şaiq) — Eloğlu
# Mesenat (Ə. Əmirli) — 2-ci gənc
# Rəqabət (B. Vahabzadə) — Rizvan
# Müsyö İbrahim və Quran çiçəyi (E. E. Şmitt) — inspektor

## Filmoqrafiya
# Mən sənin dayınam (film, 2001) — rejissor assistenti
# Qeybdən gələn səs (film, 2002)
# Yanmış körpülər (film, 2007) — rol: Sahib ağanın cangüdəni
# Mənim üçün varsan (film, 2005) — rol: polis rəisi
# Təlatüm (film, 2006) — rol: Ağahüseyn Babazadə
# Biz qayıdacağıq (film, 2007)
# Cavid ömrü (film, 2007) — rol: Həsən Paşa
# Cavad xan (film, 2009)
# Sonuncu dərviş (film, 2009)
# Mürafiə vəkillərinin hekayəti (film, 2011)
# Üfüqü ötənlər (film, 2011)
# Dolu (film, 2012)
# Son iclas (film, 2018)
# Naməlum dahi (film, 2019) rol: Kamil Qələndərli
# Sarı gəlin — rol: Qıpçaq Məlikin vəziri

## Mənbə
* Sərdar Rüstəmov
Nar (şirkət)

**Nar** — Azerfon MMC-nin Azərbaycanda fəaliyyət göstərən GSM standartlı mobil rabitə operatoruna məxsus olan əmtəə nişanı. 

Şirkətin açıqlamasına görə “Nar” əmtəə nişanı Azərbaycanın zəngin mədəni və tarixi irsinin çağdaş həyatla bağlılığının rəmzi olaraq seçilib. “Nar” ölkədə ilk dəfə olaraq 3G texnologiyasını təqdim edib və geniş 4G şəbəkəsini abunəçilərinin istifadəsinə verib. “Nar” şəbəkəsi hazırda ölkə ərazisinin 91%-ni əhatə edir və 2,24 milyondan çox abunəçiyə yüksəkkeyfiyyətli xidmət göstərir.

“Nar” şəbəkə keyfiyyətinin davamlı təkmilləşdirilməsi strategiyası çərçivəsində səs keyfiyyətinin nəzərəçarpacaq dərəcədə artımını və səsin təmiz ötürülməsini təmin edən “HD-Voice” (High Definition Voice) xidmətini təqdim edib.

## Tarixi
Azerfon MMC şirkəti 2005-ci ildə rəsmi qeydiyyatdan keçib. 2007-ci il mart 21-də “Nar Mobil” əmtəə nişanı ilə fəaliyyətə başlayıb (link). 2008-ci ildə “Nar” Azərbaycanda 3G texnologiyası əsasında xidmət təklif edən mobil operator olub. 2016-ci ildə şirkət re-brendinq  edərək loqosunu dəyişdi və əmtəə nişanını “Nar mobile” yerinə sadəcə “Nar” olaraq təsbit etdi.

## Tətbiqi
Nar şirkətinin Nar+ adlı tətbiqi var. Bu tətbiqi App Store və Google Play Store-da endirmək əlçatandır.  Nar+ 20 avqust 2019-da istifadəyə verilib. 2022-ci ilə əsasən 500 min endirməni aşıb. Tətbiqdə Azərbaycan dili, İngilis dili, Rus dili dəstəklənir.

## Əhatə dairəsi
“Nar” şəbəkəsi Azərbaycan əhaləsinin 99%-ni əhatə edir. Azad edilmiş ərazilər istisna olmaqla, ölkə ərazisinin 97%-ni 3G şəbəkəsi (link),91%-ni 4G şəbəkəsi ilə əhatə edir. Müştəri bazası 2.2M. Bazar payı 21%

## Tərəfdaşları

* Baku Fight Lab
* Azərbaycan Texniki Universiteti
* Azərbaycan Texnologiya Universiteti
* Netty mükafatı

## Korporativ Sosial Məsuliyyət Siyasəti
“Nar”ın əsas korporativ məsuliyyət strategiyasının əsas istiqamətləri: Fiziki məhdudiyyətli şəxslərə , təhsil və maarifin təbliği, idmana dəstək.

## Mükafatları
* IPRA GWA (İnternational Public Relations Assosication Golden World Award)  — “Nar” 2023-cü ildə Beynəlxalq İctimaiyyətlə Əlaqələr Assosasiyasının Qızıl Dünya Mükafatına layiq görülüb. Mükafat Korporativ məsuliyyət nominasiyasında, “Nar”-ın həyata keçirdiyi “Jestdili.az Azərbaycan dilində elektron jest dili lüğəti” layihəsinə görə təqdim edilib.

## İstinadlar

## Xarici keçidlər
* Rəsmi sayti
* LinkedIN
* Google+
* Şirkət haqqında
İtalyan dili

**İtalyan dili** (*lingua italiana*) — İtaliya, San-Marino, Vatikan və İsveçrənin dövlət dili. Sloveniya və Xorvatiyanın əsasən italyan mənşəli vətəndaşların məskunlaşdığı bölgələrində ikinci rəsmi dil elan edilmişdir.

Səs sisteminə görə italyan dili ən çox latın və ispan dillərinə bənzəməklə yanaşı, qrammatikasında görə isə əksər müasir roman dil qrupu dilləri ilə yaxınlığa sahibdir.

İtalyanca musiqi terminologiyasında geniş istifadə olunduğuna görə ona "musiqinin dili" deyirlər. Bu terminlər beynəlmiləl hesab olunur. Bundan başqa, incəsənətə aid bir çox terminlər italyancadır.

## Əlifba
İtalyan əlifbasında 21 hərf var.

## Əsas sözlər

## Qrammatika

## Ədədlər
* 1 — Uno
* 2 — Due
* 3 — Tre
* 4 — Quattro
* 5 — Cinque
* 6 — Sei
* 7 — Sette
* 8 — Otto
* 9 — Nove
* 10 — Dieci

## Dialektlər

## İstinadlar

## Əlavə oxu
* 
* 
*
Rövşən Behcət

**Rövşən Behcət** () — xanəndə, 1969–1993-cü illərdə Gəncədəki Fikrət Əmirov adına "Göy göl" mahnı və rəqs ansamblının solisti.

## Həyatı
Rövşən Behcət 1945-ci ildə Cənubi Azərbaycanda dünyaya gəlib. 1961-ci ildən ailəsi ilə birlikdə Gəncədə məskunlaşıb. 1984-cü ildə SSRİ vətəndaşlığını qəbul edib. Rövşən Behcət 1969-cu ildən 1993-cü ilədək "Göy göl" xalq çalğı alətləri ansamblında çalışıb. 1993-cü ildə iflic keçirdikdən sonra sənət fəaliyyətini dayandırıb. Onun ifasında bir çox mahnılar, muğamlar, təsniflər və s. "Qızıl fond"da saxlanılır.

Rejissor Miri Rzayev 2007-ci ildə onun həyat və yaradıcılığından bəhs edən "Yorulmamışam" filmini ekranlaşdırıb.

Rövşən Behcət uzun sürən xəstəlikdən sonra 2011-ci ilin avqust ayının 19-da vəfat edib.

## İstinadlar
Səyavuş Məmmədov

**Səyavuş Məmmədov** — Əməkdar telejurnalist, "Azərbaycantelefilm" yaradıcılıq birliyinin direktoru (2003-2019).

## Həyatı

Əməkdar jurnalist Səyavuş Məmmədov «Azərbaycantelefilm» Yaradıcılıq Birliyinin direktoru idi (2003-2019).

## Mükafatları
* Əməkdar Jurnalist — 23.12.1976
## Filmoqrafiya

#Dəvətnamə (film, 2003)
#Ənvər Həsənov. Yeddi oğuldan biri (film, 2007)
#Qəmbər Hüseynli (film, 2007)
#Rənglərdə yaşayan kino (veriliş, 2009)
#Silinməyən izlər... (film, 2011)
#Hər filmimdə özümü görürəm. Eldar Quliyev (film)
#Həmidə Ömərova. Kinomuzun ilham pərisi... (film, 2012)
#Rasim İsmayılov. Yarımçıq qalmış nağıl... (film, 2012)
#Kinoya böyük sevgilərlə... Hüseyn Seyidzadə (film, 2012)
#Muxtar Avşarov xatirələrdə... (film, 2013)
#Əfsanəyə çevrilən adam. Ələddin Abbasov (film, 2013)
#Nodar Şaşıqoğlu. Ürəklərdə qalan iz... (film, 2013)
#Kinooperator Xan Babayev (film, 2014)
#Gözəllik mücəssəməsi... Leyla Bədirbəyli (film, 2014)
#Bir aktyorun hekayəti. Məmmədrza Şeyxzamanov (film, 2014)
#Ağ kətanın sehri... Kamil Nəcəfzadə (film, 2014)
#Gülüş fenomeni. Sabit Rəhman (film, 2014)
#Filmlərim həyatımın mənasıdır... Tofiq Tağızadə (film, 2015)
#Xalqın aktrisası. Nəcibə Məlikova (film, 2015)
#Nağıl dünyasının sakini. Əlisəttar Atakişiyev (film, 2015)
#Həmişəyaşar sənətkar... Əli Zeynalov (film, 2015)
#Rənglərin dili ilə. Nadir Zeynalov (film, 2015)
#Kinonu sevən adam. Həsən Seyidbəyli (film, 2015)
#Sənət yollarında. Həbib İsmayılov (film, 2016)
#Bir ömrün çalarları. Cəbrayıl Əzimov (film, 2016)
#Ömür elə qısadır ki... İmran Qasımov (film, 2016)
#Zirvəyə gedən yol. Muxtar Dadaşov (film, 2016)
#Kinooperator Kənan Məmmədov (film, 2016)
#Akkordlar... Tofiq Mirzəyev (film, 2016)
#Cəbiş müəllim onu yaşadır. Süleyman Ələsgərov (film, 2017)
#Sənət yolu. Arif Nərimanbəyov (film, 2017)

## İstinadlar
Məhərrəm Qurbanov

**Qurbanov Məhərrəm Valeh oğlu** () — Azərbaycan aktyoru.

## Həyatı
Məhərrəm Qurbanov 24 iyul 1959-cu ildə Gəncə şəhərində anadan olmuşdur. 1982-ci ildə Bakı Mədəni-Maarif texnikumunu fərqlənmə diplomu ilə bitirmişdir. 1983-cü ildə Azərbaycan Dövlət İncəsənət İnstitutuna daxil olmuşdur. 1988-ci ildə oranı bitirib və həmin ildə Gəncə Dövlət Dram Teatrında aktyor kimi fəaliyyətə başlamışdır.

1996-cı ildə Azərbaycan Dövlət Musiqili Komediya Teatrına aktyor vəzifəsinə qəbul olunmuşdur. Teatrda işlədiyi müddət ərzində S. Ələsgərov "Subaylarınızdan görəsiniz"də Əbülhəsən, E. Sabitoğlu "Nəğməli Könül"də İnzibatçı, E. Sabitoğlu "92 dəqiqə gülüş"də Mağaza müdiri, O. Rəcəbov "Əlin cibində olsun"da oğlan, R. Mustafayev "Məsmə xala dayımdır"da Cəfərqulu, E. Sabitoğlu "Bankir adaxlı"da cangüdən, sərxoş ər, S. Fərəcov "Bir günlük siğə"də Parnok, O. Rəcəbov "Şeytanın yubileyi"ndə Səlim, M. F. Axundov "Kimyagər" tamaşasında Ağa Zaman , İ. Gözəlova "Min bir gecə" tamaşasında Padşah, Elçin " Baladadaşın toy hamamı" Əmirqulu, Ekzüperinin "Balaca şəhzadə" tamaşasında Əyyaş və s. obrazları özünəməxsuz ustalıqla oynamışdır.

"Ay Yay Yay" serialında polis rəisi obrazını, "Kolxoz 85" serialında Şiraslan obrazını, "Anam, bacım, rus gəlin " serialında Fazil obrazını, "İmtahan" sürialında Eldar obrazını və "Niyə ?!" serialında Evro Kamandar onrazını canlandırmışdır.

Məhərrəm Qurbanov 19 avqust 2019-cu il tarixində ağır beyin kötüyü insultu keçirmiş, gecə ilə xəstəxanaya çatdırılmış, Mərkəzi Klinikanın reanimasiya şöbəsinə yerləşdirilmişdir. Məhərrəm Qurbanovun vəziyyəti daha da ağırlaşmış, 21 avqust 2019-cu il tarixində vəfat etmişdir.

## Ailəsi
Ailəli idi. Bir övladı var

## Filmoqrafiya
# Qız qalası (film, 2000)
# Ərazi (film, 2005)
# Qəmbər Hüseynli (film, 2007)
# Ayrılıq imiş (film, 2008)
# 3 bacı (film, 2012–2014) (bədii serial) (rol: böyrəyi alan həkim; təzə qonşu)
# Kolxoz 85 (teleserial, 2014 Şiraslan obrazı)
# Axırıncı yol (film, 2016)
# 28 iyun (teleserial, 2016)
# Ər quyusu (film, 2016, Əlövsət obrazı)
# İmtahan (teleserial, 2017, Eldar obrazı)
# 11 b Bilik günü (film 2017, Lenin obrazı)
# Anam bacım rus gəlin (teleserial, 2018, Fazil obrazı)
# Ay yay yay (teleserial, 2018 Polis obrazı)
# Niyə? (teleserial, 2018 Evro Kamandar obrazı)
# Son nəfəsədək (film, 2018)

## İstinadlar
Bakcell

**Bakcell** — Azərbaycanın ilk və ən böyük özəl telekommunikasiya və internet xidmət provayderi şirkəti.  

9 minə yaxın baza stansiya sayəsində Azərbaycan əhalisinin 99,9%-ni, ölkə ərazisinin isə 92,6%-ni əhatə edir. Azərbaycan iqtisadiyyatının qeyri-neft sektorunun investorlarından biri olan Bakcell 3 milyondan çox abunəçini telekommunikasiya xidmətləri (zəng və mobil internet) ilə təmin edir.

Azərbaycanda ən sürətli mobil internet Bakcell tərəfindən təqdim olunur. "Ookla" şirkəti tərəfindən 2018-2024-cü illərdə "Azərbaycanın ən sürətli mobil şəbəkəsi" adına layiq görülüb. 

Şirkət müxtəlif sahələrdə və ölkələrdə fəaliyyət göstərən şaxələnmiş şirkətlər qrupu olan NEQSOL Holding-ə daxildir. Qrupun əsas fəaliyyət istiqamətlərinə neft və qaz, telekommunikasiya, yüksək texnologiyalar və tikinti sahələri daxildir. Qrup daxilində şirkətlərin əməliyyatları və göstərdiyi xidmətlər Birləşmiş Krallıq, ABŞ, Türkiyə, Azərbaycan, Ukrayna, Gürcüstan, Qazaxıstan və Birləşmiş Ərəb Əmirlikləri kimi ölkələri əhatə edir. 

## Tarixi
"Bakcell" şirkəti 1994-cü ildə təsis edilib və Azərbaycanda mobil rabitə xidmətləri göstərən ilk şirkətdir.

### Xronologiya
* 1994 – şirkət təsis olunub və Analoq Tipli Sistem Operatoru (ETACS) kimi fəaliyyətə başlayıb.
* 2009 – "Bakcell Stars" adlı Korporativ Sosial Məsuliyyət proqramına start verilib.
* 2011–  *Aramızda qalsın* (teleserial, 2011)
* 2013 – "Ulduzum" loyallıq proqramı təqdim olunub.
* 2015 – Azərbaycanda ilk dəfə olaraq 4G LTE texnologiyası əsasında kommersiya xidmətləri təqdim edilib.
* 2018 – Ölkənin telekommunikasiya bazarında ilk dəfə olaraq ən innovativ və unikal müştəri xidməti aləti – "Mənim Bakcellim" applikasiyası təqdim olunub.
* 2020 – Bakcell yeni "099" prefiksini istifadəyə verib.
* 2022 – Bakcell şirkəti Azərbaycanda ilk dəfə olaraq VoLTE texnologiyasını istifadəyə verib.
* 2022 – Bakcell Azərbaycanda ilk dəfə olaraq eSIM istifadəyə verdi.
* 2024 - Bakcell 5G Texnologiyasını istifadəyə verdi.

## Mükafatlar
* 2010 – Uğur Mükafatı: "Ən tez inkişaf edən şirkət".
* 2012 – "Asiyanın ən Uğurlu İşəgötürən Brendi" nominasiyasında "Asiyanın ən uğurlu işəgötürən şirkəti".
* 2015 – Bakcell şəbəkəsi 2015-ci ilin "Ən Yaxşı Mobil Şəbəkəsi" adına layiq görülüb və "Business Time" jurnalının təsis etdiyi "Azeri Business Award" Milli Mükafatı ilə təltif olunub.
* 2015 – AMCHAM tərəfindən 3 nominasiyada "CSR Excellence" mükafatına layiq görülüb.
* 2017 – Mobil rabitə şəbəkələrinin müqayisəli testləri (bençmarkinq) sahəsində beynəlxalq lider və ən etibarlı müstəqil təşkilat olan "P3 Communications" şirkəti tərəfindən Bakcell şirkəti Azərbaycanda "sınaq nəticələrinə görə, ən yaxşı şəbəkə" adına layiq görülüb ("Best in Test"). 
* 2019 – "Gənc sahibkarlara dəstək üzrə ilin layihəsi" nominasiyasında "Ən uğurlu KSM layihəsi" mükafatı alıb.
* 2021 – Bakcell Qarabağ Dirçəliş Fondunun "Qızıl" İanə sertifikatı ilə təltif edilib.
* 2018, 2019, 2021 və 2022-ci ildə Bakcell "Azərbaycanın ən sürətli mobil şəbəkəsi" adına layiq görülüb. Bu mükafat Şirkətə "Speedtest" xidmətinə görə bütün dünyada tanınan "Ookla" şirkəti tərəfindən təqdim edilib.

## İstinadlar

## Xarici keçidlər

*
Nərminə Məmmədova

**Nərminə Ağası qızı Məmmədova-Qiyasbəyli** (16 avqust 1929 - 24 mart 1997) — Azərbaycan müğənnisi.

## Həyatı
Nərminə Məmmədova 1929-ci il 16 avqustda Qazaxda ziyalı ailəsində dünyaya gəlib. O doğularkən atası Ağası Məmmədbəyli Qazax rayon partiya komitəsinin birinci katibi işləyirdi. Amma əslən Göyçaydan idi; burada iri torpaq sahibi İsmayıl bəyin oğlu idi. Anası Şəfiqə xanım Azərbaycanın tanınmış ailələrindən olan Qiyasbəylilər nəslindən idi. O illərdə çox oxunan "Çalı quşu" romanının qəhrəmanının şərəfinə onlar övladlarının adını Fəridə qoyurlar. Çox keçmir ki, Ağası bəyi "xalq düşməni" ittihamı ilə həbs edirlər. O həbs olunan kimi ailəni yaşadıqları İstiqlal küçəsindəki geniş mənzillərindən çıxarıb İçərişəhərdə kiçik bir evə köçürürlər.

Şəfiqə xanım Stalin muzeyində (sonralar isə Ali Partiya məktəbində) işləyir. Fikirləşəndə ki, Fəridə adı qızına romanın qəhrəmanının taleyini qismət edər — o qızının adını dəyişdirib Nərmin yazdırır (get-gedə bu ad Nərminəyə çevrildi).

Bu evlərindən Nərminə 132 saylı məktəbdə oxumağa gedir. Lakin atasının həbsi ilə bağlı məktəbdən çıxmalı olur. Bir də qayıdıb 1946-cı ildə təkrar məktəb qapılarından girib orta təhsilini tamamlayır. 13 yaşından etibarən Pionerlər Evinə yazılır, məşqlərdə iştirak edir, Radiodakı əmək fəaliyyəti də tez başlayır. 1963-cü ildə Radionun Ərəb dilində verilişlər şöbəsinin əməkdaşı Sinan Səidlə birgə oxuduqları Kərkük mahnıları lentə alınır. Bakı Dövlət Universitetinin (o zamanlar ADU) Filologiya fakültəsinə daxil olur, professor Cəlal Quliyevdən, Əlövsət Abdullayevdən, Mir Cəlal, Ağamusa Axundov, Yusif Seyidov kimi tanınmış alimlərdən dərs alır. 1967-ci ildə universiteti bitirir.

Atası Ağası bəy də sürgünündən geri qayıdıb gəlir.
Nərminə öz müasiri olan demək olar ki, bütün müqtədir bəstəkarların – Cahangir Cahangirovun, Tofiq Quliyevin, Əşrəf Abbasovun, Ağabacı Rzayevanın, Ramiz Mustafayevin, Andrey Babayevin, Qənbər Hüseynlinin, Səid Rüstəmovun mahnılarını ifa etmişdi. Nərminənin oxuduğu "Pıçıldaşın ləpələr", "Ay işığında", "Qərənfil", "İlk xatirələr", "Hardasan yar", "Alagöz", "Sirrimi bilmədin…" , "Habelə", "Aman ovçu", "Nar-nar" böyük məşhurluq qazanmışdır.

60-cı illərin əvvəllərində ailə qurur — nəcib bir ailədən olan ziyalı bir şəxslə — Ramiz Qiyasbəyli ilə evlənir. Bu nikahdan yeganə övladı Sevinc (Sevinc Qiyasbəyli - indi tibb elmləri doktoru, professordur) doğulur.

Nərminə Məmmədova 1997-ci il martın 24-də ürək tutmasından vəfat edib və Yasamal qəbristanlığında dəfn olunub.

## İstinadlar

## Xarici keçidlər
* Diktor necə müğənni oldu, əri qısqanan qadın niyə pərdənin arxasında gizləndi?
* Nərminə Məmmədovanın Yasamal qəbristanlığındakı məzarının yeri: Google Maps
Şamil Dəmirçiyev

**Şamil Mahmud oğlu Dəmirçiyev** () — teatr aktyoru, Ermənistan SSR əməkdar artisti (1978).

## Həyatı
Borçalı mahalın Aşağı Qoşakilsə kəndində anadan olub. 1962-ci ildə Bakı kıtabxanaçılıq Texnikumunu bitirib və Azərbaycan Dövlət Teatr İnstitutunun dram və kino aktyorluğu fakültəsində təhsil alıb.

İrəvan Dövlət Azərbaycan Dram Teatrında teatrda işlədiyi 1967–1988-ci illər ərzində Şamil Mahmud oğlu Dəmirçiyev onun səhnəsində Əbdüləli bəy, İmamyar, Aydın ("Aydın", "Sevil" və "Yaşar", Cəfər Cabbarlı), Paratov ("Cehizsiz qız", Aleksandr Ostrovski), Kebot ("Qarağaclar altında məhəbbət", Yucin O'Nil), Fransız Kralı ("Axırı xeyir olsun", Vilyam Şekspir), Cığatay ("Ömür gözləyir bizi", Nahid Hacızadə), Nəriman Nərimanov ("İmzalar içində", Nəriman Həsənzadə), Məşədi İbad ("O olmasın, bu olsun", Üzeyir bəy Hacıbəyov), Kərəmov ("Toy", Sabit Rəhman), Hans Kifer ("Ulduzdan düşmüş adam", Karl Vitlinger), Qoşun ("Toy kimindir?, dramaturq Məhərrəm Əlizadə, bəstəkar Ağası Məşədibəyov), Rəşad ("İkinci səs", Bəxtiyar Vahabzadə), Pantalone ("İki ağanın bir nökəri", Karlo Haldoni), Bəhram Zeynallı ("Şəhərin yay günləri", Anar) obrazlarını ifa edib.

1988-ci ildə İrəvan teatrı köçkün həyatına başladığı üçün Şamil Dəmirçiyev Azərbaycan Dövlət Musiqili Komediya Teatrının aktyor truppasına daxil olub bir çox rollar oynamışdır. Arada "Bəşir" miniatür teatrında işləyib.

1978-ci ildə Ermənistan SSRİ-nın əməkdar artisti fəxri adına layiq görülüb. Bakıda 2002-ci ildə iyulda "Məsmə xala dayımdır" tamaşasının meqındə öz rolun oynayıb qrim otağına gedib və ordaca urəktutmasından vəfat edib.

## Filmoqrafiya
# Bağdada putyovka var... (film, 2000)

## İstinadlar
Qafar Novruzlu

**Aktyor**

## Həyatı

Novruzlu Qafar Süleyman oğlu 1964-cü ildə Qərbi Azərbaycanın Zəngəzur mahalında anadan olmuşdur.

Bakı şəhərində musiqi texnikumunu bitirmiş, 1994-cü ilə kimi "Dastan" və "İrs" folklor ansambllarında çalışmış daha sonra isə aktyorluq sənətinə başlamışdır.

Azərbaycan Dövlət Televiziyasında bir çox tamaşalarda satirik rollara dəvət almış, Azərbaycanın görkəmli aktyorları ilə tərəıf müqabili olmuşdur.

1997-ci ildən isə Milli bayramımız olan Novruz şənliklərində əsas personajlardan biri olan Kosa obrazı ilə  Xalqımız arasında sənətdə öz sözünü demişdir.

1997-ci ildən 2011-ci ilədək bütün Dövlət Tədbirlərinə dəvət almış, hətta Dövlət başçılarımızın diqqət mərkəzində olmuş və onlar tərəfindən çox maraqla izlənilmişdir.

Son zamanlar isə Azərbaycanda "Demokratik" məmurların sayəsində diqqətdən kənar qalmışdır.

## Xarici keçidlər
* http://www.youtube.com/user/QafarNovruz?feature=watch

## Filmoqrafiya
#"Qayınana" əməliyyatı (film, 1999)
#Bağdada putyovka var... (film, 2000)
#Mən sənin dayınam (film, 2001)
#Yol yoldaşları (film, 2003)
#Özəlim gözəlim (film.2002)
#Qonşular (film, 2002)
Mustafa Cavanşir

**Mustafa Cavanşir** (tam adı: **Cavanşir Mustafa Zülqədər ağa oğlu**; d. 1936, Bakı, Azərbaycan SSR, SSRİ – ö. 2009, Bakı, Azərbaycan) — məşhur azərbaycanlı papaqçı.

## Həyatı
Mustafa Cavanşir 1936-cı ildə Bakı şəhərində anadan olmuşdur.

Valideyləri ilə bərabər sürgündə olmuşdur. 1960-cı ildən 1989-cu ilədək Özbəkistan SSR-də yaşamışdır. 1989-cu ildə Bakıya dönüb papaqçılıqla məşğul olmuşdur.

Mustafa Cavanşir 2009-cu ildə Bakıda vəfat etmişdir.

## Ailəsi
Natəvan adlı qızı var.

## Filmoqrafiya
2007-ci ildə "Papaq" sənədli filmində çəkilmiş, papağın mənşəyi və növləri barədə maraqlı məlumatlar vermişdir.

## Həmçinin bax
Gülcahan Salamova

**Gülcahan Əhməd qızı Salamova** () — Azərbaycannın teatr və kino aktrisası, Azərbaycan Dövlət Musiqili Teatrının aktrisası.

## Həyatı
Gülcahan Salamova 1963-cü il mart ayının 1-də Bakı şəhərində anadan olub. 1980-cı ildə Nərimanov rayonu 82 saylı orta məktəbi bitirib. 1988-ci ildə M.A. Əliyev adına Azərbaycan Dövlət İncəsənət İnistutunun Musiqili komediya aktyorluğu fakültəsini bitirib. Həmin ildən Azərbaycan Dövlət Musiqili Komediya Teatrında solist-vokalist vəzifəsində işləyib. Çalışdığı müddətdə teatrın səhnəsində çoxsaylı obraz yaradıb. 1995-ci ildə "Bəşir" teatrında fəaliyyət göstərmişdir. Çoxsaylı intermediya və səhnəciklərdə iştirak etmişdir.

G.Salamova 1998-ci ildən Azərbaycan Dövlət Musiqili Dram Teatrında yaradıcılıq fəaliyyətini davam etdirir. Subaydır.

## Mükafatları
2013-cü ildə Mədəniyyət və Turizm Nazirliyinin "Fəxri mədəniyyət işçisi" döş nişanı ilə təltif olunub. 7 may 2020-ci ildə, 7 may 2021-ci ildə və 10 may 2022-ci ildə Prezident Mükafatına layiq görülmüşdür.

## Əsas rolları
: **Azərbaycan Dövlət Musiqili Komediya Teatrı**
# Qızıl toy (R.Heydər) — Aygün
# 5 manatlıq gəlin (M.S.Ordubadi) — Naznaz
# Hərənin öz ulduzu (İ.Məlikzadə) — Məleykə
# Məsmə xala dayımdır (C.Məmmədov) — Sənubər
# Milyonçunun dilənçi oğlu (Ş.Qurbanov) — xanım
# Yeddi məhbusə anası (Ə.Əmirli) — Həcər
# Şeytanın yubileyi (A.Babayev) — Şamiyə
# Hələlik (R.Əhmədzadə) — Qənirə
# Ər və arvad (Ü.Hacıbəyov) — Gülpəri
# Bankir adaxlı (T.Vəliyeva) — Gülbikə
# Məhəbbət oyunu (Q.Rəsulov) — Qəmər
# Qısqanc ürəklər (M.Haqverdiyev) — Zema
# O olmasın, bu olsun (Ü.Hacıbəyov) — Gülnaz
# Hicran (ikinci quruluş (1993); S.Rəhman) — Hicran
# Özümüz bilərik (Ş.Qurbanov) — Lalə
# Subaylarınızdan görəsiniz (İ.Məlikzadə) — Qəndab
# Lotereya (V.Səmədoğlu) — Sona
# Xanuma (A.Saqarelli) — Kabato
# Toya bir gün qalmış (Ə.Səmədli) — Toma

: **Bəşir Teatrı**
# İtkin ər (Ə.Əmirli) — Bikə
# Olmadı elə, oldu belə (Ş.Qurbanov)
# Özümüz bilərik (Ş.Qurbanov)
# Hələlik (R.Əhmədzadə)
# Bankir adaxlı (T.Vəliyeva) — Gülbikə

## Filmoqrafiya
# Zəncirbənd (film, 1989)
# Bağdada putyovka var... (film, 2000)
# 3 bacı (film, 2012-2014) (bədii serial) (rol: Mərdanın anası)
# Qayınanamız (serial, 2015)
# Niyə? (serial, 2018-) (rol: Südabə)

## İstinadlar

## Mənbə
* Gülcahan Salamova
Şahmar Əkbərzadə

**Şahmar Əkbər oğlu Əkbərzadə** () — şair, publisist, jurnalist. 

## Həyatı
Şahmar Əkbər oğlu Əkbərzadə 1941-ci il 28 dekabrda Ağdam rayonunun Çəmənli kəndində ziyalı ailəsində anadan olmuşdur.

1958-ci ildə Mahrızlı kənd orta məktəbini bitirdikdən sonra həmin il Şuşa Pedaqoji Texnikumuna daxil olub və 1960-cı ildə texnikumu bitirmişdir. Elə həmin il M.F.Axundov adına Dillər İnstitutunun Rus dili və ədəbiyyatı şöbəsinə daxil olmuş, 1960-cı ildə Rus dili müəllimi ixtisasını bitirmişdir.

Bir neçə il Çəmənli kənd orta məktəbində müəllim işləmiş, 1968-ci ildə Bakı şəhərinə köçüb "Azərbaycan gəncləri" qəzetində jurnalist kimi fəaliyyətə başlamışdır. Sonralar həmin qəzetdə şöbə müdiri vəzifəsində çalışmışdır. "Kommunist" qəzetində müxbir və şöbə müdiri olmuşdur.

1990-cı ildə "Mədəniyyət" qəzetini təsis etmiş və ömrünün sonunadək qəzetin baş redaktoru olmuşdur.

Şahmar Əkbərzadə 2000-ci il avqust ayının 30-da Bakı şəhərində vəfat etmişdir.

10 fevral 2014-cü ildə adını daşıyan "Şahmar Ədəbi Məclisi" (ŞƏM) təsis olunmuşdur. Ölümündən sonra "Xarı Bülbül Nəğmələri" kitabı çap olundu.

## Şeirləri

## Kitabları
*Mil üzümçüləri. Bakı: Azərb. SSR Kənd Təsərrüfatı Nazirliyi Kənd Təsərrüfatı Elmi və Təbliğatı Baş İdarəsi, 1973;
*Anama layla. Bakı: Gənclik, 1978;
*Sevgi borc verilməz. Bakı: Yazıçı, 1982;
*Ona yanıram ki. Bakı Yazıçı, 1988;
*Haqqa pəncərə. Bakı: Dünya, 1998;
*Sev məni. Bakı: Azərbaycan, 2000.

### Haqqında yazılmış monoqrafiya

* Fidan Abdurəhmanova. İstiqlal arzusu ilə yaşayan şair. Bakı: "Elm və təhsil" nəşriyyatı, 2022, 128 səh.

## Filmoqrafiya
#Qaragülün nağılı (film, 2007)

## İstinadlar

## Mənbə
*Siyavuş Əmirli, "Şahmar Əkbərzadə anıldı", "Laçın yurdu" jurnalı, №1 (12), Bakı, "Bəxtiyar-4" nəşriyyatı, 2014. səh.30-32.
* Orxan Zakiroğlu (Baharlı). Çəmənli oymağı və Hatəmxan ağa nəsli. I kitab. Bakı, 2016
* "Azərbaycan" qəzeti,28 Dekabr 2021,Vaqif YUSİFLİ
* Aqil ABBAS,"Ədalət" qəzeti.10 aprel 2010.səh.1-3
Bayraməli Abbaszadə

**Abbaszadə Bayraməli Abbas oğlu** () — görkəmli mollanəsrəddinçi şair, "Qızıl qələmlər" ədəbi cəmiyyətinin üzvü (1919).

## Həyatı
Bayraməli Abbaszadə 1869-cu ildə Cənubi Azərbaycanın Sərab mahalının Dünni kəndində rəncbər ailəsində anadan olmuşdur. İbtidai təhsilini kənd mollaxanasında almış, ilk satirik şerini "Mirzə Gülzar", "Gülzari-Sərabi" imzaları ilə yazmışdır. Sərabdan Bakıya ilk gəlişi XX əsrin əvvəllərinə təsadüf edir. Burada "Qafqaz Merkurisi" körpüsündə liman fəhləsi işləmişdir. İlk publisistik yazısını "Molla Nəsrəddin" səhifələrində "Hambal" ləqəbi ilə çap etdirmişdir (1906). Təbrizə gedib və Məşrutə inqilabında iştirak edib. Səttar xanın məşrutə hərəkatına qoşulması onun bir şair kimi formalaşmasına ciddi təsir göstərmişdir. Təbriz dövri mətbuatında "Azərbaycan" (1906), "Əncümən" (1907), "Mücahid" (1907), "Azad" (1907), "İttihad" (1908), "Naleyi-millət" (1908), "Müsavat" (1908), "İstiqlal" (1909), "Buqələmun" (1909) və s. qəzet və jurnallarda cəsur səttarxançıları tərənnüm, məşrutə hərəkatını ləkələyən ikiüzlü, satqın, xarici və daxili düşmənləri ifşa edən şerlərini dərc etdirmişdir.

1909-cu ilin aprelində təqib edildiyindən yenidən Bakıya qayıtmış, ömrünün axırınadək burada İçəri şəhərdə yaşamışdır. "Tazə həyat", "İttifaq", "Zənbur", "Səda", "Məzəli", "Məşəl", 1920-ci ildən sonra isə "Kommunist", "Yeni yol", "Yeni fikir", "Kəndçi qəzetəsi", "Molla Nəsrəddin" səhifələrində "Hambal", "Rəncbər-hambal", "Hambal Azərbaycani", "Hambali-Gülzari Sərabi", "Bayraməli Abbaszadə Hambal" və b. imzalar ilə əsərlərini çap etdirmişdir. Ədəbi dərnəklərdə fəal çalışmışdır. "Qızıl qələmlər" cəmiyyətinin üzvü olmuşdur. Zəngin ədəbi irs yaratmışdır. 1926-cı il iyunun 4-də uzun xəstəlikdən sonra Bakıda vəfat etmiş, köhnə Əhmədli qəbiristanlığında dəfn olunmuşdur. 1970-ci ilin payızında Azərbaycanda şairin anadan olmasının 100 illik yubileyi təntənə ilə keçirilmişdir. Tanınmış ədəbiyyatşünas-alim, filologiya elmləri doktoru, professor Asif Rüstəmli "Tufanlardan keçən ömür" (Bakı, "Sabah", 1995,132 səh.) monoqrafiyasını görkəmli Mollanəsrəddinçi şair, hürriyyət fədaisi Bayraməli Abbaszadənin həyat və yaradıcılığına həsr etmişdir.

## Əsərləri
#Seçilmiş əsərləri. Bakı: Azərnəşr, 1948, 104 səh.
#Seçilmiş şerlər. Bakı: Azərnəşr, 1964, 124 səh.

## Mənbə

### İstinadlar

### Ədəbiyyat
*
Elena Paparizu

**Helena Paparizou** (yunanca: Ελενα Παπαριζου; ) — məşhur yunan müğənnisidir. İsveçdə dünyaya gəlib və orada boya-başa çatıb. Antique qrupunun solisti olub. Helena məşhur yunan bəstəkarı — Toni Mavridislə ailə həyatı sürür. Helena ilk dəfə Yunanıstanı 2005 Avroviziya Mahnı Müsabiqəsində birinci edib.

## Albomlar
* 2004 Protereotita
* 2005 My Number One
* 2006 Iparhi Logos
* 2006 The Game of Love
* 2007 Iparhi Logos
* 2008 Vrisko To Logo Na Zo
* 2010 Giro Apo T' Oneiro
* 2011 Greatest Hits & More
* 2013 Ti Ora Tha Vgoume?
* 2014 One Life

## İstinadlar
Ənvər Məmmədxanlı (Ucar)

**Ənvər Məmmədxanlı**, **Kirovkənd** (?–2008) — Azərbaycan Respublikasının Ucar rayonunun inzibati ərazi vahidində kənd.

## Tarixi
2008-ci ilə qədər kənd Kirovkənd adlanıb. 2008-ci ildə Azərbaycan Respublikası Milli Məclisinin qərarı ilə kəndin adı dəyişdirilib Ənvər Məmmədxanlı qoyulmuşdur 

## Əhalisi
Əhalisinin sayı 254 nəfərdir.

## Həmçinin bax
* Ucar rayonu
* Şirvan düzü

## İstinadlar
Həsən Quliyev (filosof)

**Həsən Quliyev** () — Azərbaycan filosofu, fəlsəfə elmləri doktoru, professor.

## Həyatı
Həsən Hüseyn oğlu Quliyev 1941-ci ilin avqustun 1-də Tovuz rayonunda anadan olmuşdur. 1959-cu ildə İsmayıllı rayonunun İvanov orta məktəbini bitirmişdir. 1960-1965-ci illərdə Azərbaycan Dövlət Universitetin fizika fakültəsində təhsil almışdır. 1967-1970-ci illərdə Moskva Fəlsəfə İnstitutunun aspiranturasında oxumuşdur. 1971-ci ildə Moskvada "Atomizm ideyalarının idrakı funksiyası" adlı namizədlik, 1987-ci ildə isə "Yeni biliyin verballaşmasının fəlsəfi problemləri" mövzusunda doktorluq dissertasiyasiyasını müdafiə etmişdir. 1971-ci ildən Fəlsəfə və Hüquq İnstitutunda işləməyə başlamışdır. 1973-cü ildən şöbə müdiri olmuşdur. 1979-1982-ci illərdə Ukraynanın Rovno şəhərindəki Su Təsərufatı İnstitutunda dosent vəzifəsində çalışmışdır. 1982-ci ildən başlayaraq Fəlsəfə və Hüquq İnstitutunda işləmişdir. 1987-ci ildə çap etdirdiyi "Metafora və elmi idrak" əsərində yeni elmi biliyin mahiyyəti haqqında xüsusilə müasir elmşünaslıqda mərkəzi yer tutan məsələlər nəzərdən keçirilmişdir. Əsərdə müasir elmşünaslığın prinsipcə yeni istiqamət olan metafor problemi hərtərəfli nəzərdən keçirilmişdir. 1992-1993-cü illərdə Prezident Aparatında analitik xidmətin rəhbəri olub. Son 15 ildə professor Həsən Quliyev "Turan" İnformasiya Agentliyinin analitik xidmətinə rəhbərlik edib, eyni zamanda  fəal müəllimlik və ictimai-siyasi fəaliyyətlə məşğul olub.

1994-cü ildən "İdrak nəzəriyyəsi və elmin fəlsəfəsi" şöbəsinə rəhbərlik etmişdir.

1999-cu ildə nəşr edilən "Qorqud nəslinin arxetipləri" əsərində ilk dəfə olaraq Azərbaycan xalqının mentalitetinin arxetepik komponentləri tədqiq olunmuşdur. Monoqrafiyanın giriş hissəsində sovet sisteminin tənəzzülü prosesləri ilə şərtlənən və yeni müstəqil dövlətlərin yaradılması ilə əlaqədar olan ictimai-siyasi və sosial-mədəni tendensiyalar hərtərəfli nəzərdən keçirilmişdir. Kitabda mentalitet probleminin aktuallığı əsaslandırılır, mahiyyəti hərtərəfli nəzərdən keçirilir. Digər əsərlərdə də mentalitet problemi nəzərdən keçirilmişdir. Bir çox əsərləri əvvəlki əsərlərinin yaradıcı və məntiqi davamı sayıla bilər.

Həsən Quliyevin 70-dən artıq məqaləsi fəlsəfə tarixinə, elmin, mədəniyyətin metodologiyasına, o cümlədən Azərbaycan xalqının mentalitetinə həsr olunmuşdur. Eyni zamanda çoxsaylı politoloji mövzuda 50-dən çox məqalələri çapdan çıxmışdır.

Həsən Quliyev 2008-ci il fevralın 24-də, 67 yaşında dünyasını dəyişib. Bakıda dəfn edilib.

## Əsərləri
* Metafora və elmi idrak. Bakı: 1987.
* XX əsrin astanasında məktəblərin təzələməsi. Bakı: 1992.
* Qorqud nəslinin arxetipləri. Bakı: 1999.
* Arxetipik azəri mentalitetin simaları. Bakı: 2002.

## Mənbə
*Həsən Quliyevin bioqrafiyası 

## Filmoqrafiya
# Qarabağ düyünü (film, 1993)
Biz qayıdacağıq

**Biz qayıdacağıq** — Rejissor Elxan Qasımov tərəfindən 2007-ci ildə ekranlaşdırılmış tammetrajlı bədii film. "Azərbaycanfilm" kinostudiyasında istehsal edilmişdir.

16 dekabr 2007-ci ildə Azərbaycan Televiziyasında yenicə ekranlara çıxmış "Biz qayıdacağıq" filmindən bəhs edən rejissoru Sənan Sultanov, ssenari müəllifi Sevda Ağazadə, operatoru Hüseynəli Bayramov olan 26 dəqiqəlik veriliş yayımlanıb. Verilişdə "Azərbaycanfilm" kinostudiyasında filmin ilk baxışının keçirilməsi əks etdirilir.

## Məzmun
Filmdə Qarabağ müharibəsi bir uşağın dili ilə canlandırılır. Müharibənin bütün dəhşətləri bu balaca oğlanın gözü qarşısında baş verib. Onu öz torpağına qayıtmaq arzusundan heç bir güc döndərə bilməz.

Azərbaycan torpaqlarının işğalı, Xocalı faciəsi, ermənilərin törətdiyi qətliamlar, Qarabağ müharibəsinin faciəvi nəticələri, qaçqın-köçkün taleyinin çətin məqamları filmin süjet xəttinin əsasında dayanıb. Erkən yaşlarında doğmalarını itirən Zakir Qasımovun (Pərvaz İbrahimli) payına isə bu müharibədən həyatın boz üzü və xatirələrin acısı düşüb.

Filmin qəhrəmanının atası Xocalı soyqırımı zamanı həlak olmuşdur. Gözəl səsi olan bu gənc Musiqi Akademiyasına getməyə hazırlaşsa da, fikrini dəyişir və Hərbi Akademiyaya oxumağa gedir.

## Rollarda
: Ayan Mirqasımova — Nərgiz
: Pərvaz İbrahimli — Zakir
: Ömür Nağıyev — Xocalı qaçqını Nağıyev
: İlham Əsgərov — müəllim
: Mirzə Ağayev — Zakirin babası
: Kamil Ağazadə — Zakirin qardaşı
: Firuz Xudaverdiyev — Çəkməçi
: Sevil Xəlilova — Qaçqın qadın
: Filmi səsləndirənlər:
: Hüsniyyə Mürvətova — Nərgiz (Ayan Mirqasımova) (titrlərdə yoxdur)
: Rasim Balayev -müəllim — (İlham Əsgərov) (titrlərdə yoxdur)
: Ramiz Əzizbəyli — Çəkməçi (Firuz Xudaverdiyev) (titrlərdə yoxdur)
: Laləzar Mustafayeva — Qaçqın qadın (Sevil Xəlilova) (titrlərdə yoxdur)

## İstinadlar

## Xarici keçidlər
* Filmin musiqiləri (video)
* Filmin musiqiləri (audio)
Bakırköyspor

**Bakırköyspor** - İstanbulun Bakırköy bölgəsində 1949-cu ildə yaradılıb.

## Bakırköysporda Oynamış Məşhur Futbolçular
* Kosova   Cevad Prekazi
* Polşa    Jarozlaw Araskiewicz
* Polşa    Piotr Nowak
* Almaniya Michael Kraft
* Rumıniya Iosif Rotariu

## Xarici keçidlər
* http://www.bakirkoyspor.org.tr/ 
* http://www.tff.org/Default.aspx?pageID=28&kulupID=3608
Bənövşəyi

**Bənövşəyi** – rəng çaları.

Bənövşəyi rəngin dünyaya hakim kəsilməsi Oxford küçələrini işıqlandıran gaz lampalarının City of London School da oxuyan bir şagirdin diqqətini çəkməsi ilə başlamışdı. Kimya dərslərinə böyük həvəs göstərən 13 yaşlı William Perk bu lampalara sərf edilən qazın kömürdən əldə edildiyini bilirdi. Buna görə kömürün daha hansı bilinməyən sirlərinin olması onu çox maraqlandırırdı. 1851-ci ildə apardığı təcrübələr nəticəsində o, daş kömür qətranından «anilin» maddəsini əldə etmiş, onu oksidləşdirmiş, nəticədə bənövşə rəngində bir boya maddəsi ortaya çıxarmışdı. Perk bənövşəyi və onun çalarları olan rəngləri bir qrupda birləşdirərək, qrupu «movein» adlandırmışdır.
Wassily Kandinsky'ye görə, bu rəng xəstəlik və üzüntünün göstəricisidir. Rənglər haqqında yazıları olan Johann Wolfgang von Goethe, bu rəngi yaşlılıqla əlaqələndirmişdi.  1989-cu ildə, 14-83 yaşlı insanlar arasında aparılan sorğu nəticəsində bənövşəyi rəng  sevilməyən rənglər sırasında 3-cü yeri  tutmuşdu. 
Çılğın kişi rəngi qırmızı ilə sakit qadın rəngi mavinin birləşməsi olan bu rəng orta dövrlərdə «zidliklərin birləşmə nöqtəsi» adlandırılırdı.
Ametist, eritrit, kvars, kalkedon, fluorit, tansanit kimi qiymətli və yarı qiymətli daşlar bənövşəyi rəngi özündə əks etdirir.

Özünə güvəni təmsil edir. Amma unutqanlıq və səbirsizlik yarada bilir.

## İstinadlar
Qala (film, 2008)

**Qala** — Rejissor Şamil Nəcəfzadənin filmi.

## Məzmun
Hadisələr təxminən 20-ci əsrin 90-cı illərində baş verir. Filmdə bir qala obrazı var və bu qala bütün hadisələrin şahididir. Dağların arasında ucqar bir kəndin yaxınlığındakı bu qədim qala vaxtilə düşmənlərin hücumuna məruz qalıb. Amma heç vaxt təslim olmayıb.

Kəndə film çəkən qrup gəlir. Burada olan tarixi qala uzun müddət baxımsızlıq ucbatından dağılmış, kənd camaatı onun daşlarını da söküb özləri üçün ev tikmişlər. Ancaq bu insanlar çəkiliş qrupunun bu qalaya göstərdiyi maraq nəticəsində ona münasibətlərini dəyişmişlər. İndi artıq onlar bu qalanı tək abidə kimi yox, həm də xalqın tarixi yaddaşının daşıyıcısı kimi qəbul edirlər.

Düşmənlə sərhəddə yerləşən kənd camaatı hər gün səksəkə içərisindədir. Və bir gün kəndi boşaltmaq lazım gəlir. Çünki düşmən sərhədi keçib, kəndə doğru böyük qüvvə ilə irəliləyir. Hamı kəndi qoyub gedir. Yalnız çəkiliş qrupu üzvlərindən biri kəndi tərk etmək istəmir və həmin qalada qalır. Deyir ki, nə qədər qaçacağıqsa, bizi bir o qədər də qovalayacaqlar.

## Film haqqında
Filmin nüsxəsi İranda çıxarılmış, səs yazılma prosesi isə Moskvada həyata keçrilmişdir. "Dolbi stereo" səs sistemi ilə yazılmışdır.

Kütləvi səhnələrdə kənd camaatından istifadə olunub.

Şamil Nəcəfzadə filmin süjetini hələ 1991-ci ildə yazmışdı.

## Filmin heyəti

### Film üzərində işləyənlər
:**Quruluşçu rejissor:** Şamil Nəcəfzadə
:**Ssenari müəllifi:** Şamil Nəcəfzadə, Ramiz Rövşən
:**Quruluşçu operator:** Kənan Məmmədov
:**Quruluşçu rəssam:** Arif Məhərrəmov, Əziz Məmmədov
:**Bəstəkar:** Cahangir Zülfüqarov
:**Rejissor:** Akif Rüstəmov
:**Rejissor assistenti:** Murad Muradov, Günel Nəcəfzadə, Natiq Əliyev
:**Geyim rəssamı:** Şahin Həsənli (rəssam)
:**Qrim rəssamı:** Elbrus Vahidov
:**Prodüser:** Xamiz Muradov, Rauf Atamalıbəyov, Timur Vaynşteyn
:**İcraçı prodüser:** Arif Səfərov
:**Musiqiçilər :** Tar — Sahib Paşazadə, Kamança — Toğrul Əsədullayev

### Rollarda
:Rasim Balayev — Soltan kişi
:Vidadi Həsənov — Əbil müəllim
:Yuliya Peresild — Qalina
:Məmmədağa Əlilicanzadə — Xanbala
:Məbud Məhərrəmov — Rafiq müəllim
:Elman Rəfiyev — Seyid
:Sona Mikayılova — Əsli
:Yuri Baliyev — Nikolay
:Firəngiz Mütəllimova — Nazpəri
:Qorxmaz Əlilicanzadə — film direktoru
:Alyona Zinovyeva — Marina
:Pərviz Məmmədrzayev — Osman
:Zümrüd Qasımova — aktrisa
:Əsgər Rəhimov — aktyor
:Qurban İsmayılov — zabit
:Rasim Cəfərov — kepkalı oğlan
:Ədalət Ziyadxanlı — rəhbər işçi

## İstinadlar

## Mənbə
* "Qala" //"Cinema News" jurnalı.- 2008.- iyun.- səh. 8.
* Mükərrəmoğlu, M. “Bütün Azərbaycanı basılmaz qalaya çevirməliyik: "Qala" filmi haqqında bəzi ştrixlər” 	//Xalq qəzeti.-2010.- 24 yanvar.- səh. 8.

## Xarici keçidlər
* Filmi izlə
Şürük

**Şürük** — Azərbaycan Respublikasının Lənkəran rayonunun inzibati ərazi vahidində kənd. Azərbaycan Respublikası Milli Məclisinin 26 iyul 1994-cü il tarixli, 868 saylı Qərarı ilə Lənkəran rayonunun Şürük kəndi Səpnəkəran kənd ərazi vahidindən ayrılaraq, bu kənd mərkəz olmaqla Şürük kənd ərazi vahidi yaradılmışdır.

## Əhalisi
Əhalisi 1665 nəfərdir.

### Tanınmış şəxsləri
* Soltanağa Bayramov — Azərbaycanın Milli Qəhrəmanı.

## İqtisadiyyatı
Kənd əhalisi əsasən meyvəçiliklə məşğul olur. Kənd ərazisində hallabonq bağları salınmışdır. Şürük kənd inzibati ərazi dairəsi sakinlərinin əsas məşğuliyyəti əkinçilik və heyvandarlıqdır. Şürük kənd inzibati ərazi dairəsində şəhər İcra hakimiyyəti başçısının nümayəndəliyi, Şürük bələdiyyəsi,  1 tam orta məktəb, 2 ümumi orta məktəb 1 körpələr evi - uşaq bağçası, Regional Təlim Mərkəzi, Əkinçilik İnstitutunun Lənkəran dayaq məntəqəsi, Dövlət Maşın Sınaq Stansiyası, Türkəkəran kənd Mədədniyyət evi, 4 məscid, rəqəmsal tipli 1 elektron ATS, 1 poçt şöbəsi, 1 ambulator xəstəxana, 2 tibb məntəqəsi, “Avroaziya” şirniyyat evi, digər ictimai  iaşə və xidmət obyektləri fəaliyyət göstərir.

## Din
Kənddə Şürük kənd məscidi dini icması fəaliyyət göstərir.

## İstinadlar

## Həmçinin bax
Ziyadxan Cəbrayılov

**Ziyadxan Cəbrayılov** — Azərbaycanlı teatr və kino aktyoru, Azərbaycan Dövlət Musiqili Teatrının aktyoru

## Həyatı
Cəbrayılov Ziyadxan Azad oğlu – aktyor — 1 iyun 1947-ci ildə Şamaxı rayonunda doğulub. 1970-ci ildə N.K.Krupskaya adına kitabxanaçılıq texnikumunun Mədəni-maarif şöbəsinə daxil olub. 1973-cü ildə Bakı xalq yaradıcılıq evində "Qaravəli" xalq teatrının rejissoru vəzifəsində işləyib. 

1975-ci ildə Əbilov adına Mədəniyyət evinin təşviqat briqadasının rəhbəri vəzifəsində çalışmışdır. 

1977-ci ildə İncəsənət İnstitutunun Musiqili-komediya aktyorluğu fakültəsinə daxil olmuşdur. 

1985-ci ildə "LRS" folklor ansamblında aktyor kimi fəaliyyətə başlamışdır. 

1970-ci ildə Azərbaycan Dövlət Musiqili Komediya Teatrına aktyor vəzifəsinə qəbul olunmuşdur. Teatrda işlədiyi müddət ərzində "Bəbirlinin kələyi"ndə Nazir, S.Ələsgərov "Subaylarınızdan görəsiniz"də Əbülhəsən, R.Səfər "Baş tutmayan hiylə"də Ağacdələn, Çaqqal, S.Ələsgərov "Özümüz bilərik"də Qəzetçi Səfdər, "Məlik Məmmədin nağılı"nda Aşbaz, "Məzəli əhvalat"da Təlxək, S.Rüstəmov "Beş manatlıq gəlin"də Kar Möhsüm, E.Sabitoğlu "Hicran"da Həkim, S.Ələsgərov "Hərənin öz ulduzu"nda Kələntər, E.Sabitoğlu "Nəğməli Könül"də Fərrux kişi, Ü.Hacıbəyov "O olmasın, bu olsun"da hambal, E.Sabitoğlu "Hələlik"də Kar kişi, R.Şəfəq "Bir saat xəlifəlik"də Axund Vali, E.Sabitoğlu "Qırmızı papaq"da Canavar, Meşəbəyi, C.Quliyev "Məhəbbət oyunu"nda Xəstə, S.Fərəcov "Səhnədə məhəbbət"də Cangüdən, Samuray, R.Hacıyev "Talelər qovuşanda" professor, O.Kazımov "Qızıl toy"da Əcnəbi, E.Sabitoğlu "92 dəqiqə gülüş"də polis, O.Rəcəbov "Əlin cibində olsun"da polis, R.Əkbər "Bəydullanın möhtəşəm toyu"nda Şəppəli, R.Mustafayev "Məsmə xala dayımdır"da Biznesmen, V.Adıgözəlov "Aldın payını, çağır dayını"da Zığ-Zığ, E.Sabitoğlu "Bankir adaxlı"da Zərgər, S.Fərəcov "Bir günlük siğə"də Sələmçi, O.Rəcəbov "Şeytanın yubileyi"ndə polis, cangüdən kimi obrazları özünəməxsuz ustalıqla oynamışdır.46 illik səhnə fəaliyyətinə baxmayaraq aktyor heç bir fəxri ad verilməyib.

Ziyadxan Cəbrayılov uzun sürən xəstəlikdən sonra 30 aprel 2016-cı ildə vəfat etmişdir və aktyor doğulduğu Şamaxı rayonunda dəfn olunub.

## Filmoqrafiya
# Oyun (film, 2003)
# Yeni həyat (2005)
# Balqabaq (film, 2007) 
# 3 bacı (film, 2012-2014) (bədii serial) (rol: Ağırı döyən kişi)
# Qayınanamız (serial, 2015)

## İstinadlar

## Mənbə
* Ziyadxan Cəbrayılov
Protereotita

**Protereotita** Helenanın 1-ci albomudur. Albom 25 avqust, 2004-cü ildə Sony BMG tərəfindən satışa çıxarılmışdı. Katse Kala, Andithessis, Anamnissis, Stin Kardia Mou Mono Thlipsi, Anapandites Klissis və Trelli Kardia mahnıları Yunanıstanda hit oldular. Trelli Kardia müəllifi Helenanın özüdür. Alboma 2x platinum sertifikatı verilmişdir.

## Mahnılar
# Katse Kala
# Protereotita
# Andithessis
# Anamnissis
# Axizi
# Galana
# Taxidi Ya To Agnosto
# [Ehis kero na mou feris] Louloudia
# Stin Kardia Mou Mono Thlipsi
# Zise
# I Zoi Sou Zari
# M'Agaliazi To Skotadi
# Matia Ke Hili
# Mesa Sti Fotia Sou
# Anapandites Klissis
# Trelli Kardia
# Anapandites Klissis [SMS Remix]
Seyfulla Mustafayev

**Seyfulla Fuad oğlu Mustafayev** () — ANS Şirkətlər Qrupunun Strateji Planlaşdırma üzrə vitse-prezidenti.

## Həyatı
Seyfulla Mustafayev 1962-ci ildə anadan olub. *Azerbaijan News Service* (Azərbaycan Xəbərlər Xidməti — ANS) 26 noyabr 1991-ci ildə 2 nəfər gənc jurnalist: Vahid və Seyfulla Mustafayev qardaşları tərəfindən yaradılıb. ANS Şirkətlər Qrupuna aid olan ANS Müstəqil Yayım və Media Şirkətinin (ANS TV — 1991), ANS ÇM Yayım və Media Şirkətinin — 1994, ANS-Kommers Şirkətinin — 1995 və ANS-PRESS NƏŞRİYYAT EVİ-nin — 2001, habelə ANS-in əhatə dairəsinə daxil olan digər şirkətlərin təsisçilərindəndir. ANS Müstəqil Yayım və Media Şirkətinin (ANS TV) 1997–1998-ci illərdə Baş Prodüseri və 2002–2004-cü illərdə Baş Direktoru olub. 2001-ci ildən ANS Şirkətlər Qrupunun Strateji Planlaşdırma üzrə vitse-prezidentidir. ANS Müstəqil Yayım və Media Şirkətinin (ANS TV) Şurasının üzvüdür.

* Çingiz Mustafayevin qardaşıdır.
* Vahid Naxışın qardaşıdır.
* Fuad Mustafayevin oğludur.

## Filmoqrafiya
# Adam cinsi arasında cins adam (qısametrajlı sənədli film) (ANS)-arxiv kadrlar
# ADıNA günü (film, 2010) (qısametrajlı sənədli film) (ANS)-ideya müəllifi
# Azərbaycana namus və sevgiylə (film, 2006)
# Bəd xəbər gətirən qəribə insanlar-2 (film, 2005)
# Bəd xəbərlər gətirən qəribə adamlar (film, 1993)
# Çətən (film, 1995)
# İç Xəbər (veriliş)
# İnsan (film, 2003)
# Payızın 17 anı (film, 2007)
# Şəhər (film, 2003)
Rori Pek

**Rori Pek** (; 1956-cı il 13 dekabr-1993-cü il 3 oktyabr) -  Azad reportyor və anqlo-irland əsilli operator.

## Bioqrafiya

O, Əfqanıstanda olan müharibəni işıqlandırmış, 1989-cu ildə Buxarestdə Nikolae Çauşeskunun devrilməsi ilə nəticələnən üsyanda üsyançıların tərəfində iştirak etmişdir. O, Fars körfəzi və Bosniya və Herseqovinada olan müharibəni çəkmiş və SSRİ-nin ən “qaynar” münaqişə ocaqlarında olmuşdur.

1993-cü il 3 oktyabr hadisələri zamanı Moskvada yerləşən “Ostankino” telemərkəzində Almaniyanın *ARD*  telekompaniyası üçün çəkilişlər aparan zaman həlak olmuşdur. Rori Pek günün ikinci yarısı Rusiya xüsusi bölməsi olan “*Vityaz*” orqanının əsgərləri tərəfindən güllələnmişdir.

Prezident Boris Yeltsinin sərəncamı ilə Rori Pek 1993-cü ilin dekabrında  “Şəxsi cəsarətinə görə ” ordenlə təltif edilmişdir.

## Rori Pek adına Fond və Mükafat

R.Pekin xatirəsinə xeyriyyə fondu yaradılmışdır. Bu fond tele və kino operatorları öz vəzifələrini yerinə yetirərkən qarşılaşdığı çətinliklərə görə dəstək göstərir. Jüri qalibləri 4 nominasiyada: xəbərlər, sənədli filmlər, “Sony” firmasının xüsusi prizi və 2006-cı ildə Somalidə öldürülmüş məşhur jurnalist Martin Adlerin adını daşıyan prizlə mükafatlandırılır.
Ayna (film, 2006)

**Ayna** qısametrajlı cizgi filmi rejissor Firəngiz Quliyeva tərəfindən 2006-cı ildə çəkilmişdir. Film Azanfilmdə istehsal edilmişdir. Filmdə əllərinə ayna keçən meşə heyvanlarının başına gələn yumoristik əhvalatdan bəhs edilir.

## Məzmun
Filmdə əllərinə ayna keçən meşə heyvanlarının başına gələn yumoristik əhvalatdan bəhs edilir.

## Filmin üzərində işləyənlər
:**Ssenari müəllifi:** Zahid Xəlil
:**Rejissor:** Firəngiz Quliyeva
:**Rəssam:** Elçin Axundov, İnna Kostina
:**Bəstəkar:** Aytən İsmixanova

## İstinadlar

## Xarici keçidlər
* izlə
Anamın duaları

**Anamın duaları** tammetrajlı sənədli-bədii televiziya filmi rejissor Ələkbər Muradov tərəfindən 2007-ci ildə çəkilmişdir. Lider Televiziyasında istehsal edilmişdir. Film Qafqaz Müsəlmanları Ruhani İdarəsinin sədri Şeyxülislam Hacı Allahşükür Paşazadənin həyat və yaradıcılığını əks etdirir. Rolları İbrahim Quliyev və Musabek Saleyev ifa edirlər.
 
## Məzmun
Film Qafqaz Müsəlmanları Ruhani İdarəsinin sədri Şeyxülislam Hacı Allahşükür Paşazadənin həyat və yaradıcılığını əks etdirir.

Filmdə Azərbaycanda fəaliyyət göstərən müxtəlif dini icmaların rəhbərləri ilə yanaşı, Buxaranın dini müşaviri, Özbəkistanın baş müftisinin çıxışları da yer alıb.

## filmin heyəti

### Film üzərində işləyənlər
:**Ssenari müəllifi:** Ələkbər Muradov
:**Rejissor:** Ələkbər Muradov
:**Operator:** Sahib Səfərov

## Rollarda
:İbrahim Quliyev — Allahşükür (uşaq)
:Musabek Saleyev — Allahşükür (gənc)

## İstinadlar
Alim (film, 2007)

***Alim*** tammetrajlı sənədli filmi rejissor Oqtay Babazadə tərəfindən 2007-ci ildə çəkilmişdir. "Contact" ltd. şirkətində istehsal edilmişdir. Film dünyaşöhrətli alim Rafiq Əliyev haqqındadır.

## Məzmun
Film texnika elmləri doktoru, professor, AMEA-nın müxbir üzvü, dünyaşöhrətli alim Rafiq Əliyevin həyat və fəaliyyətindən bəhs edir.

## Filmin üzərində işləyənlər
Ssenari müəllifi: Möhbəddin Səməd
Rejissor: Oqtay Babazadə
Operator: Oqtay Babazadə, Aydın Mansurov, Oqtay Əlizadə
Prodüser: Oqtay Babazadə

## Həmçinin bax
Azərbaycan filmlərinin siyahısı
2007-ci ilin Azərbaycan filmləri
2000-ci illər Azərbaycan filmlərinin siyahısı